### Beslutninger

Fremsendes til Teknisk Udvalg til behandling i henhold til beslutning i byrådets møde den 16. august 2023.

###

BESLUTNINGSFORSLAG FRA SF OG THURE HASTRUP

Det foreslås at:

1) Der skal plantes flere gadetræer, etablerer mere cykelparkering og skabes mere plads til ophold, udeservering og andre bylivsaktiviteter i [adresse] gaderum.

2) For at skabe plads til ovenstående nedlægges 40% af gadeparkeringen i City samt 10% af gadeparkeringen i [adresse] boligområder rundt om [adresse].

3) Teknik og Miljø udarbejder i samarbejde med fællesråd, handelsforeninger og andre lokale interessenter forslag til, hvordan gaderummenes potentiale udnyttes bedst muligt. Designforslag samt anlægsoverslag præsenteres for Byrådet i løbet af 2024.

Begrundelse:

Byrådet vedtog i 2018 både en Parkeringspolitik og en Mobilitetsplan for [adresse]. I begge disse dokumenter gøres det klart, at byrådet ønsker at skabe bedre forhold for fodgængere, cyklister og bylivsaktiviteter i [adresse]. Sidenhen har Byrådet vedtaget både Midtbyvisionen og Politik for Bykvalitet og Arkitektur, hvori det også understreges, at gaderummene i [adresse] skal indtage nye funktioner med mere fokus på ophold, byliv og aktive transportformer.

På trods af disse tydelige retningslinjer fra Byrådet i snart en håndfuld strategiske dokumenter, så er implementeringen dog ikke er kommet helt i gang. Vi mener ikke udviklingen siden 2018 har været i tråd med de retningslinjer, som Byrådet har udstukket. Vi mener den væsentligste barriere for, at Teknik og Miljø kan efterkomme Byrådets ønsker er, at der i den politiske bestilling ikke er klargjort, hvor meget gadeparkering, der bør nedlægges for at indfri ambitionerne i ovenstående planer og politikker.

Derfor foreslår vi nu mere konkrete målbilleder for, hvor store dele af gaderummene, der ønskes transformeret i tråd med de principper, som Byrådet har vedtaget. Konkret foreslår vi at nedlægge 40% af gadeparkeringen i City samt 10% af gadeparkeringen i [adresse] boligområder rundt om [adresse]. Disse måltal skal sikre, at ambitionsniveauet for ombygningen af [adresse] gaderum hæves betragteligt, så Teknik og Miljø bedre kan indfri Byrådets intentioner for [adresse].

Nedlæggelse af gadeparkering til fordel for mere byliv har en lang tradition i [adresse] og er hverken et nyt eller radikalt greb. De færreste aarhusianere ønsker sig tilbage til den tid, hvor eksempelvis [adresse], [adresse] og [adresse] var domineret af biltrafik. De steder, hvor tidligere Byråd har været fremsynede nok til fjerne bilerne, er i dag nogle af de mest attraktive adresser i byen – også for handelslivet. Derfor skylder vi også de næste generationer af aarhusianere, at vi i takt med byens vækst og udvikling fortsætter arbejdet med at skabe attraktive gaderum i byens pulserende hjerte, som både beboere og gæster nyder at færdes i.

[adresse]: Liv Katrine Paulsen (SF), Keld Johnsen (SF), Arne Brandt (SF), Kristina Brandt (SF) samt Carsten Karlsen (UFP).

INDSTILLING FRA MAGISTRATSAFDELINGEN FOR TEKNIK OG MLJØSvar på forslag fra SF og Carsten Karlsen om gaderumsplan for city og midtbyen

Svar på forslag fra SF og Carsten Karlsen med ændringsforslag fra [adresse]

### Resume

Byrådet besluttede den 8. marts 2023 at fremsende beslutningsforslag fra SF og Carsten Karlsen om gaderums-plan for city og midtbyen med ændringsforslag fra [adresse] af den 7. marts 2023 til Teknik og Miljø til besvarelse i form af en indstilling.

Teknik og Miljø anerkender forslagets hensigt om at skabe rum til ophold og oplevelser. Forvaltningens faglige vurdering er, at en målsætning om at nedlægge 40% af gadeparkeringen i city samt 10% af gadeparkeringen i midtbyens boligområder er for omfattende.

Teknik og Miljø anbefaler, at udarbejdelsen af en plan for gaderummenes potentialer samt en 5-årig udviklingsplan for fredeliggørelse, vedlægges den liste af ønskede emner og spørgsmål, som en mulig, fremtidig borgersamling om byliv, byrum og mobilitet skal beskæftige sig med. Hvis borgersamlingen vedtages, træffes der i forbindelse med planlægningen af borgersamlingen beslutning om den endelige rammesætning, herunder præcis hvilke spørgsmål, borgersamlingen skal behandle.

### Beslutningspunkter

Det indstilles:

At 1) forslaget, om at nedlægge 40% af gadeparkeringen i City samt 10% af gadeparkeringen i [adresse] boligområder rundt om city, afvises

At 2) udarbejdelsen af en plan for, hvordan gaderummenes potentiale udnyttes bedst muligt, vedlægges den liste af ønskede emner og spørgsmål, som en mulig, fremtidig borgersamling om byliv, byrum og mobilitet skal belyse.

At 3) forslaget, om at iværksætte en 5-årige udviklingsplan til fredeliggørelse af [adresse], vedlægges den liste af ønskede emner og spørgsmål, som en mulig, fremtidig borgersamling om byliv, byrum og mobilitet skal belyse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 08-03-2023

Ernst Steffensen:

Fremsendes med ændringsforslaget fra Radikale Venstres byrådsgruppe af 7. marts 2023 til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 8. marts 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 06-06-2023

Ernst Steffensen:

Fremsendes til [adresse] med bemærkning, at Magistraten i mødet den 6. juni 2023 anbefaler, at byrådet tiltræder Magistratsafdelingen for Teknik og Miljøs indstilling af 23. maj 2023.

Magistratsafdelingen for Teknik og Miljø udarbejder notat med uddybning af faglig begrundelse for indstillingen.

Magistratsafdelingen for Teknik og Miljø udarbejder proces og tidsplan for forskellige bylivsaktiviteter i midtbyen i forlængelse af borgersamlingen.

Udvalg: [adresse]

Dato: 21-06-2023

Ernst Steffensen:

Sagens behandling blev udsat i byrådets møde den 21. juni 2023.